ભગવાન વિષ્ણુ જગતના પાલનહાર દેવતા છે. તેમનું સ્વરૂપ શાંતિમય અને આનંદદાયી છે. રોજ ભગવાન શ્રીહરીનું સ્મરણ કરવાથી જીવનમાં નડતરરૂપ કોઈપણ સમસ્યા ખૂબ જ સરળતાથી દૂર થઈ શકે છે. આ મંત્રમાંથી કોઈપણ એકનો જાપ પણ જીવનને ધન-ધાન્યથી ભરપૂર બનાવી શકે છે. ભગવાન વિષ્ણુના મનોરમ્ય સ્વરૂપનું મનમાં ધ્યાન ધરી અને ‘ॐ नमो भगवते वासुदेवाय’ મંત્રનો જાપ કરવાથી ચમત્કારી અનુભવ થાય છે. આ મંત્ર એટલો શક્તિશાળી છે કે તેનાથી અશક્ય કાર્ય પણ શક્ય બની જાય છે. ભક્ત પ્રહલાદના જીવનમાં આવતી દરેક સમસ્યાનો અંત ભગવાન તુરંત કરી દેતાં હતા. કારણ કે તેઓ પણ આ મંત્રનો જાપ સતત કરતાં રહેતા. આ મંત્ર જાપના પ્રતાપે ભગવાને તેમને સાક્ષાત દર્શન આપ્યા હતા અને મૃત્યુથી પણ તેમનું રક્ષણ કર્યુ હતુ. આ મંત્ર અત્યંત ચમત્કારી છે જો કોઈ વ્યક્તિ તેનો નિયમિત જાપ કરે તો તેની મનની દરેક ઈચ્છા પૂર્ણ થવા લાગે છે.